Előterjesztés Zalakaros Város Önkormányzat Képviselőtestülete 2023. december 14-i ülésére

Tárgy: a „Zalakaros Város Önkormányzata részére közvilágítási, illetve tér- és díszvilágítási lámpatestek üzemeltetése vállalkozási szerződés keretében” tárgyban meghirdetett pályázati felhívásra beérkezett ajánlatok elbírálása

Az előterjesztést készítette: Bognár Ottó Péter településüzemeltetési, hatósági és közbiztonsági referens

Tisztelt Képviselőtestület!

A Zalakaros Város Önkormányzata a Képviselőtestület 2023. november 28-i határozatának megfelelően ajánlattételi eljárást indított el a „Zalakaros Város Önkormányzata részére közvilágítási, illetve tér- és díszvilágítási lámpatestek üzemeltetése vállalkozási szerződés keretében” tárgyban.

Az ajánlattételi határidő lejártáig kettő (2) darab ajánlat került az ajánlatkérő részére benyújtásra. 

A bontási eljárás során az alábbiak kerültek megállapításra és ismertetésre:

[bookmark: _Hlk26345223]1./ Az elsőként felbontott zárt, sértetlen csomagolásban szereplő ajánlat benyújtója: MVM Watt Eta Hálózati és Közvilágítási Szolgáltató Kft. 7630 Pécs, Engel János József u. 6.

	Nettó ajánlati ár (vállalkozási díj) (HUF)
	

	Lámpatestek aktív elemek (148 db LED kivételével):
	234,- Ft/db/hónap + 27 % ÁFA

	Lámpatestek 148 db LED
	100,- Ft/lámpatest+27 % ÁFA




[bookmark: _Hlk9860750][bookmark: _Hlk121315519]2./A másodikként ismertetett ajánlat benyújtója: VILKOR Ipari Kereskedelmi és Szolgáltató Kft. 8840 Csurgó, József A. u. 2/A.

	[bookmark: _Hlk26352477][bookmark: _Hlk121311677]Nettó ajánlati ár (vállalkozási díj) (HUF)
	

	Lámpatestek aktív elemek:
	215,- Ft/db/hónap + 27 % ÁFA



Az ajánlatkérő megállapította, hogy mindkét benyújtott ajánlat határidőn belül került benyújtásra, az ajánlattevők jogosultak voltak az ajánlat benyújtására, azonban a VILKOR Kft. nem az ajánlattételi felhívásban megjelölt kettő e-mail címre küldte meg az ajánlatát, hanem egy korábbi felhívásban szereplő kettő e-mail címre.


II. Értékelés


Az ajánlatok elbírálásának szempontja a legalacsonyabb összegű ellenszolgáltatás volt.

Az ajánlatok vizsgálatánál megállapításra került, hogy a Vilkor Kft. ajánlata nem tartalmazza az áramszolgáltatónak esetlegesen fizetendő eszközhasználati díjat, míg az MVM Watt Eta Kft. ajánlata tartalmazza azt. Az áramszolgáltatóval történő egyeztetés alapján 2024. évben a 148 db LED lámpa figyelembevételével 601 db lámpatest után fog fizetni az MVM Watt Eta Kft. az áramszolgáltatónak eszközhasználati díjat 442 Ft + ÁFA/lámpatest/év összegben.


A fentiek figyelembevételével a 2024. évi üzemeltetési, karbantartási díjak az ajánlatok alapján az alábbiak szerint alakulnak: 
· Vilkor Kft. 1022 db x 215 Ft/hó/lámpatest x 1,27 x 12 hó + 601 db x 442 Ft/lámpatest/év x 1,27 = 3.686.051,- Ft/év
· MVM Watt Eta Kft: 874 db x 234 Ft/hó/lámpatest x 1,27 x 12 hó + 148 db x 100 Ft/hó/lámpatest x 1,27 x 12 hó = 3.342.376,- Ft

A fentiek figyelembevételével legalacsonyabb összegű ajánlatot az MVM Watt Eta Hálózati és Közvilágítási Szolgáltató Kft. (7630 Pécs, Engel János József u. 6.) adta, ami a szerződés és az ajánlati felhívás 1. mellékletében meghatározott aktív elemek számának (1022 db lámpatest, melyből 148 db LED új) figyelembevételével 3.342.376,- Ft. Ezt az összeget a 2024. évi költségvetésben biztosítani szükséges.

Tájékoztatom a Tisztelt Képviselőtestületet, hogy az MVM Watt Eta Kft. a 2023. november 28-i ülésre adott előzetes árajánlatához képest a normál lámpák esetében 2,- Ft/db/év + ÁFA összeggel, a 148 db LED esetében 300,- Ft/db/év + ÁFA összeggel csökkentette ajánlatát.


Határozati javaslat:

Képviselőtestület:

1./ Zalakaros Város Önkormányzata (8749 Zalakaros, Gyógyfürdő tér 1.) ajánlatkérő által a „Zalakaros Város Önkormányzata részére közvilágítási, illetve tér- és díszvilágítási lámpatestek üzemeltetése vállalkozási szerződés keretében” tárgyban kiírt ajánlattételi eljárást eredményesnek,  az MVM Watt Eta Hálózati és Közvilágítási Szolgáltató Kft. (7630 Pécs, Engel János József u. 6.) által benyújtott ajánlatot érvényesnek, a  VILKOR Ipari Kereskedelmi és Szolgáltató Kft. (8840 Csurgó, József A. u. 2/A.) által benyújtott ajánlatot érvénytelennek nyilvánítja. 
2./ Nyertes ajánlattevőként az MVM Watt Eta Hálózati és Közvilágítási Szolgáltató Kft.-t (7630 Pécs, Engel János József u. 6.) hirdeti ki 234,- Ft/db/hó + ÁFA, illetve a 148 db LED esetében 100,- Ft/db/hó + ÁFA összeggel.
3./ Zalakaros Város Önkormányzata a vállalkozási szerződés 1. sz. mellékletében meghatározott aktív elemek számának (1022 db lámpatest, melyből 148 db LED új) figyelembevételével kiszámított 3.342.376,- Ft összegű éves karbantartás díjat a 2024. évi költségvetésének terhére biztosítja. 
4./ Felhatalmazza a Polgármestert a vállalkozási szerződés megkötésére.

Határidő: 2023. december 20.
Felelős: Novák Ferenc polgármester
    


                                                    			            		Novák Ferenc
                                                               			   		polgármester 



